CONVOCATÒRIA CURSOS DE VALENCIÀ PER AL PAS 2019-20. 2A EDICIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5632)
  + [Valencià](/va/acuerdo/5632)






Selector de idioma

Leer

* [Español](/es/acuerdo/5632)
* [Valencià](/va/acuerdo/5632)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURSOS DE VALENCIÀ PER AL PAS 2019-20. 2A EDICIÓ[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





CONVOCATÒRIA CURSOS DE VALENCIÀ PER AL PAS 2019-20. 2A EDICIÓ

Data d'aprovació
:   08/01/2020

Data de publicació
:   13/01/2020

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5632.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5632)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5632)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURSOS DE VALENCIÀ PER AL PAS 2019-20. 2A EDICIÓ&url=https://www.boua.ua.es/va/acuerdo/5632)

**Títol:** CONVOCATÒRIA CURSOS DE VALENCIÀ PER AL PAS 2019-20. 2A EDICIÓ

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimecres, 8 de gener de 2020

CONVOCATÒRIA CURSOS DE VALENCIÀ PER AL PAS 2019-20. 2A EDICIÓ

El Servei de Selecció i Formació ofereix al PAS, dins del programa general de formació de valencià de la Universitat d’Alacant, cursos adaptats al Marc Europeu Comú de Referència (MECR).

A través d’aquesta convocatòria s’arreplega la intenció de la Universitat d’Alacant d’incloure els coneixements de valencià, en la mesura en què és una de les llengües oficials d’aquesta Institució, dins d’un programa de formació general per al personal d’aquesta. Açò permetrà millorar la formació lingüística del PAS i augmentar la qualitat dels serveis universitaris.

Característiques d’aquesta convocatòria:

En aquesta edició s’ofereixen els cursos que s’indiquen a continuació. Tots seran quadrimestrals i s’impartiran tant en modalitat presencial com en no presencial.

- Cursos presencials: B1, B2, C1 i C2. Tindran una durada de 60 hores.

- Cursos no presencials: B2, C1 i C2. Tindran una durada de 60 hores. L’alumnat dels cursos no presencials podrà assistir a tutories i/o grups de conversa que puguen organitzar-se fins a un màxim de 10 hores.

La formació corresponent als nivells A 2 i B1 en modalitat no presencial s’oferirà a través del Centre d’Autoaprenentatge de Valencià (CAU) amb la realització d’un Curs de Valencià Bàsic. Podreu trobar tota la informació relacionada amb aquest curs (metodologia, continguts, inscripció, terminis, realització de prova final...) en la [pàgina web del CAU](https://web.ua.es/va/cau/valencia-en-linia.html).

La realització dels cursos oferits en aquesta convocatòria donarà dret, en cas de complir els requisits, a un certificat d’assistència expedit pel Servei de Llengües. Aquesta certificació no tindrà equivalència amb els nivells del MCER.

Per a acreditar un nivell del MCER serà necessari obtenir una de les certificacions reconegudes en la taula d’equivalències.

El Servei de Llengües de la Universitat d’Alacant convoca de forma periòdica proves d’acreditació de valencià. Per a més informació, consulteu la [pàgina web del Servei de Llengües.](https://sl.ua.es/va/)

1. Termini de matrícula

Del 14 al 27 de gener del 2020.

2. Inscripció

Amb la finalitat d’agilitar la gestió de les sol·licituds, s’ha definit un nou procediment de matrícula, amb la novetat que, durant aquest i de manera ineludible, s’haurà d’incloure en format digital l’autorització necessària de la persona responsable de la Unitat o Servei per a formalitzar la inscripció. Si no es té aquest document, el formulari no podrà ser enviat i, per tant, no es podrà fer la inscripció.

El procés es farà a través del

[formulari](https://cvnet.cpd.ua.es/uaCuestionarios/acceso/preguntas.aspx?idcuestionario=40060&idioma=ca "Obri formulari d'inscripció en els cursos de valencià")

disponible [en la pàgina web del Servei de Selecció i Formació.](https://ssyf.ua.es/va/formacion/valenciano/cursos-de-valencia.html)

Per a fer la inscripció en un curs caldrà acreditar el nivell anterior. Excepcionalment podran inscriure-s’hi aquelles persones que s’hagen presentat a la prova d’acreditació de la CIEACOVA de gener del 2020 i hagen superat la part oral. No s’atendran sol·licituds de canvi de nivell una vegada coneguts els resultats de la prova escrita.

Amb la finalitat de facilitar la continuació dels estudis de valencià, es permetrà a l’alumnat, per una única vegada, la inscripció en l’últim nivell que tinga aprovat, sempre que hagen passat més de 3 anys des de la superació d’aquest.

Si el certificat que done accés al curs en què es vulga inscriure no aparega en l’expedient de formació del Campus Virtual, caldrà presentar-lo a través d’instància genèrica utilitzant l’e-Administració del

[Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado),

dirigida al Servei de Selecció i Formació, Unitat de Formació i Internacionalització del PAS fins al dia 27 de gener del 2020.

Per a acreditar el nivell A 2 i accedir al curs B1, es podrà presentar el certificat de nivell corresponent o superar una entrevista. Aquesta entrevista es farà entre les 9.00 i les 11.00 hores el dia 27 de gener en el despatx de Formació 0036P1018, a la primera planta de l’edifici Germà Bernàcer.

3. Dates i horaris per nivell

Data d’inici: 10 de febrer del 2020.

Data de finalització: 28 de maig del 2020

Horaris cursos presencials:

- Curs B1: dilluns i dimecres, de 9.00 a 11.00 h.(més una sessió extraordinària el dimarts 26/05/2020).

- Curs B2: dilluns i dimecres, de 9.00 a 11.00 h. (més una sessió extraordinària el dimarts 26/05/2020)

- Curs B2: dilluns i dimecres, de 13.00 a 15.00 h. (més una sessió extraordinària el dimarts 26/05/2020)

- Curs B2: dimarts i dijous, de 9.00 a 11.00 h. (més tres sessions extraordinàries el dilluns 16/03/2020, 06/04/2020 i 25/05/2020)

- Curs C1: dilluns i dimecres, de 9.00 a 11.00 h.( més una sessió extraordinària el dimarts 26/05/2020)

- Curs C1: dimarts i dijous, de 13.00 a 15.00 h. (més tres sessions extraordinàries el dilluns 16/03/2020, 06/04/2020 i 25/05/2020)

- Curs C1: dimarts i dijous, de 16.00 a 18.00 h. (més tres sessions extraordinàries el dilluns 16/03/2020, 06/04/2020 i el 25/05/2020)

- Curs C2: dilluns i dimecres, de 9.00 a 11.00 h. (més una sessió extraordinària el dimarts 26/05/2020)

- Curs C2: dimarts i dijous, de 9.00 a 11.00 h. (més tres sessions extraordinàries el dilluns 16/03/2020, 06/04/2020 i 25/05/2020)

- Curs C2: dimarts i dijous, de 13.00 a 15.00 h.(més tres sessions extraordinàries el dilluns 16/03/2020, 06/04/2020 i 25/05/2020)

4. Publicació de les llistes de personal admès

Llistes provisionals: es publicaran a partir del dia 29 de gener del 2020 en la [pàgina web del Servei de Selecció i Formació](https://ssyf.ua.es/va/formacion/valenciano/cursos-de-valencia.html).

Termini de reclamacions: s’indicarà en la publicació de les llistes provisionals.

Llistes definitives: es publicaran a partir del dia 5 de febrer de 2020 en la [pàgina web del Servei de Selecció i Formació](https://ssyf.ua.es/va/formacion/valenciano/cursos-de-valencia.html).

5. Distribució de places

S’ofereix un total de 10 places per a cadascun dels grups, tant presencials com no presencials.

Si el nombre de sol·licituds supera el màxim de places disponibles, s’aplicaran els criteris de prioritat següents:

5.1. PAS que ha obtingut el certificat d’assistència en l’ultima edició i s’ha presentat a l’examen de la CIEACOVA al gener de 2020.

5.2. PAS que inicia estudis de valencià en la UA.

5.3. PAS no inscrit en l’última edició i que té algun nivell aprovat en edicions anteriors i vol continuar-hi.

5.4. Altres situacions.

Dins de cadascun dels apartats es donarà prioritat al personal funcionari o laboral fix. Si persisteix l’empat, la plaça s’adjudicarà per sorteig.

6. Assistència

S’estableix un mínim d’assistència del 80% per a poder presentar-se a l’examen. L’alumnat és responsable directe de comptabilitzar les seues pròpies faltes d’assistència. No serà necessari aportar justificants.

7. Renúncies

Es comunicaran per escrit tant al Servei de Selecció i Formació

([qyrolvgrm@cb.fg](mailto:uktjshujc@xr.hc))

com al Servei de Llengües

([wkhevk.ftwlpsqt@oz.zo](mailto:dutxih.mjdnuyuy@cf.wb))

amb la indicació del nom, el nivell, el grup i la justificació del motiu. Si no es comunica la renúncia, es considerarà abandonament i serà penalitzada la participació en pròximes convocatòries.

La comunicació de baixa haurà d’anar acompanyada necessàriament del vistiplau de la persona responsable de la unitat.

A l’efecte del còmput màxim de convocatòries permeses, tant la baixa com l’abandó seran comptabilitzats com a convocatòria consumida.

8. Canvis de grup

Només s’atendran aquells canvis que estiguen motivats per la coincidència de dos assistents d’una mateixa unitat en el mateix torn.

9. Compensació horària

Els cursos inclosos en aquesta convocatòria tenen la consideració d’«obligatoris» segons el Reglament de Formació del PAS (aprovat en mesa tècnica amb data d’11.03.04). El temps d’assistència als cursos inclosos en aquesta convocatòria es considera com a temps efectivament treballat.

10. Convocatòries

S’estableix un màxim de 4 convocatòries per a superar cada nivell.

Amb caràcter excepcional, una vegada superat el nombre de convocatòries permeses, es podrà fer la matrícula en un curs no presencial, sempre que hi haja places vacants.

11. Marc pressupostari

Els cursos de valencià oferits en aquesta convocatòria s’imparteixen amb recursos propis de la Universitat d’Alacant.

12. Consulta de dubtes i suggeriments

Amb la finalitat d’agilitar al màxim el procés d’inscripció i organització, els dubtes que sorgisquen seran plantejats per correu electrònic:

Qüestions de procediment o suggeriments: [pdnjbqjtn@im.oy](mailto:mlciagguk@ih.ll)

Qüestions acadèmiques: [xuyzxj.goblgcqf@uw.bn](mailto:watuow.clnvrnob@nw.nx)

Alacant, 8 de gener del 2020

EL GERENT

Signat.: Rafael Plá Penalva





[Carretera Sant Vicent del Raspeig s/n  
03899 Sant Vicent del Raspeig - Alacant  
 Tel. 91 935 9510 - Fax 39 681 8665](https://www.google.es/maps/@57.681627,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12294&trk=tyah&trkInfo=tarId%5S6300756530274%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)